Nov 01,2018
సులభతర వ్యాపారంలో భారత్‌కు 77వ ర్యాంక్‌
న్యూఢిల్లీ: సులభతర వ్యాపార నిర్వహణ(ఈజ్‌ ఆఫ్‌ డూయింగ్‌ బిజినెస్‌) జాబితాలో భారత్‌ స్థానం మెరుగుపడింది. ఈజ్‌ ఆఫ్‌ డూయింగ్‌ బిజినెస్‌కు సంబంధించి ఈ ఏడాది ప్రపంచ బ్యాంక్‌ విడుదల చేసిన జాబితాలో భారత్‌ 77వ ర్యాంక్‌ సొంతం చేసుకుంది. గతేడాదితో పోల్చితే భారత్‌తీ ఏడాది 23 స్థానాలు ఎగబాకింది. గతేడాది కూడా భారత్‌ ఈజ్‌ ఆఫ్‌ డూయింగ్‌ బిజినెస్‌లో 100వ స్థానాన్ని సొంతం చేసుకున్న సంగతి తెలిసిందే. గత నాలుగేళ్లుగా వాణిజ్య రంగంలో అమలవుతున్న సంస్కరణల ఫలితంగా ఈజ్‌ ఆఫ్‌ డూయింగ్‌ బిజినెస్‌లో భారత్‌ తన స్థానాన్ని మెరుగుపరుచుకుందని ప్రపంచ బ్యాంక్‌ తెలిపింది. ఈ ర్యాకింగ్స్‌కు ప్రపంచ బ్యాంక్‌ 10 అంశాలను పరిగణలోకి తీసుకుంటుండగా.. వాటిలో 6 అంశాల్లో భారత్‌ వ ద్ధి కనబరిచింది. బీజేపీ నేతృత్వంలోని ఎన్‌డీఏ ప్రభుత్వం అధికారంలోకి వచ్చినప్పటి నుంచి ప్రజలను ఇబ్బంది పెట్టైనా సరే సంస్కరణల పర్వాన్ని ముందుకు తీసుకుపోతోంది. దీనికి గుర్తింపుగా ఈజ్‌ ఆఫ్‌ డూయింగ్‌ బిజినెస్‌లో భారత స్థానం మెరుగుపడుతూ వస్తోంది.
మీ స్నేహితులకు రికమెండ్ చెయ్యండి